cyanic-selkie/wikianc huggingface dataset:
Սանտյագո Ջենտիլետի
Ակումբային կարիերա
2014 թվականի օգոստոսին Ջենտիլենտին տեղափոխվել է իտալական «Լացիո» ակումբ ։ Սեպտեմբերի 14-ին՝ «Չեզենա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում ։ 2015 թվականի մայիսի 16-ին՝ «Սամպդորիա» ակումբի դեմ խաղի խամանակ Սանտյագոն Խփել է իր առաջին գոլը «Լացիո» ակումբի կազմում ։ 2016 թվականի ամռանը Ջենտիլետին տեղափոխվել է «Ջենոա» ակումբ ։ Օգոստոսի 21-ին՝ «Կալյարի» ակումբի դեմ խաղի ժամանակ նա կատարել է իր նորամուտը նոր թիմի կազմում ։
Ձեռքբերումներ
Ակումբային
«Արխենտինոս Խունիորս»
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Արգենտինացի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Արգենտինոս Խունիորսի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Հզորություն
Հզորություն, ֆիզիկական մեծություն, որը հավասար է ֆիզիկական մարմնի կատարած աշխատանքի և դրա կատարման ժամանակամիջոցի հարաբերությանը։
Հզորությունը հավասար է միավորին,եթե 1 վ֊ում կատարվել է 1 Ջ աշխատանք։
1 ձիաուժ հզորություն է կոչվում այն հզորությունը,որը դրսևորում է ձին 75 կգ բեռը 1վ֊ում 1մ֊ով բարձրացնելիս։
Եթե աշխատանքը հավասարաչափ է կատարվում, Հզորությունը որոշվում է բանաձևով, որտեղ A-ն t ժամանակահատվածում կատարված աշխատանքն է։ Ընդհանուր դեպքում հզորությունը՝ որտեղ dA-ն dt տարրական ժամանակահատվածում (սովորաբար հավասար է 1 վրկ.) կատարված տարրական աշխատանքն է։
F ուժի հզորությունը հավասար է այդ ուժի և իր կիրառման կետի v արագության սկալյար արտադրյալին՝
Էլեկտրական հզորությունը էլեկտրական հոսանքի աշխատանքն է միավոր ժամանակում։
Հաստատուն հոսանքի շղթայում Էլեկտրական հզորությունը հավասար է հոսանքի և լարման արտադրյալին՝
N = UI
Փոփոխական հոսանքի դեպքում ակնթարթային հզորությունը (p) հավասար է լարման (U) և հոսանքի ուժի(I) ակնթարթային արժեքների արտադրյալին՝
p= UI
Պարբերական հոսանքների ժամանակ նպատակահարմար է օգտվել, այսպես կոչված, միջին կամ ակտիվ հզորությունից, որը հավասար է ակնթարթային հզորության՝ ըստ պարբերության միջինացված արժեքին։ Միափուլ սինուսոիդային հոսանքի ակտիվ հզորությունը հավասար է
որտեղ Ս-ն և I-ն փոփոխական լարման և հոսանքի գործող (էֆեկտիվ) արժեքներն են, իսկ φ-ն դրանց փուլերի տարբերությունն է։ Սինուսոիդային հոսանքների համար կիրառվում Է նաև ռեակտիվ hզորություն, որը որոշվում է հետևյալ առնչությամբ.
Կատեգորիա:Ֆիզիկական մեծություններ
Եզնիկ Կողբացու փողոց (Երևան)
Եզնիկ Կողբացու փողոց, փողոց հին Երևանի Շահարի թաղում։ Տեղակայված է Աստաֆյան (ներկայումս՝ Աբովյան) փողոցին զուգահեռ հարավ֊արևմուտք հյուսիս֊արևելք առանցքի վրա։ Սկիզբ է առել հարավային կողմում Առևտրային հրապարակում տեղակայված քարվանսարաներից, անցել Նազարովսկայա, Բեհբութովսկայա, Ցարսկայա, Թարխանովսկայա փողոցների միջով և ավարտվել Բժշկական (ներկայիս՝ Թումանյան) փողոցում՝ հասնելով քաղաքի հյուսիսային այգիներին ։ Ներկայումս կրում է հայ փիլիսոփա, թարգմանիչ, հասարակական-եկեղացական գործիչ, Մեսրոպ Մաշտոցի աշակերտ Եզնիկ Կողբացու անունը։
Անվանում
Քարվանսարայի փողոցը կապել է Շահարի թաղի բնակելի թաղամասերը քարվանսարաների ու խանութների հետ, այդտեղից էլ ստացել է իր անվանումը։ Հետագայում փողոցը կոչվել է Մելիք֊Աղամալյանի (1913), Րաֆֆու (1920), Թումանյանի (1933), Տեր֊Գաբրիելյանի (1961)՝ ի պատիվ քաղաքական, պետական, կուսակցական գործիչ Սահակ Տեր-Գաբրիելյանի, իսկ 1991 թվականից Եզնիկ Կողբացու անունով։
Պատմություն
Քարվանսարայի փողոցում են գտնվել Պետական բանկի էրիվանյան մասնաճյուղը, որ տեղակայված է եղել Ցարսկայա (ներկայիս՝ Արամի) փողոցի անկյունում (Արամի 54), իգական գիմնազիան, որ տեղասկայված է եղել վարձով տրվող շենքերում, Պուշկինի քաղաքային ուսումնարանը, ինչպես նաև Ա․ Կիրակոսյանի մասնավոր ուսումնարանը։ Քարվանսարայի և Նազարովսկայա փողոցների անկյունում է գտնվել է Սուրբ Գրիգոր Լուսավորիչ եկեղեցին ։
Տվյալներ
Համաձայն 1906-1911 թթ հատակագծի՝ փողոցի երկարությունը Շարիաթի փողոցից մինչև Բժշկական (ներկայումս՝ Թումանյան) փողոց եղել է 790 մ, լայնությունը՝ 10,5 մ։
Ներկայումս սկսվում է Մովսես Խորենացու փողոցից, ձգվում հյուսիսարևելյան ուղղությամբ, հատում Ամիրյան, Փավստոս Բուզանդի, Արամի, Պուշկինի, Հին Երևանցու փողոցները, հասնում Թումանյան փողոց։
Նշանակալի օբյեկտներ
Փողոցում են գտնվում.
Աղբյուրներ
Կատեգորիա:Երևանի փողոցներ
Խուտա Բերուլավա
Կենսագրություն
Սովորել է Սուխումիի մանկավարժական ինստիտուտում, այնուհետև՝ Մաքսիմ Գորկու անվան գրականության ինստիտուտում։ Լույս է ընծայել բանաստեղծությունների ու պոեմների շուրջ 3 տասնյակ ժողովածու։ Բազմաթիվ թարգմանություններ է կատարել հայերենից, ռուսերենից, օսերենից և այլ լեզուներից ։
Ծանոթագրություններ
Կատեգորիա:Վրացի գրողներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Վրացի բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ
Կամ թռչուն է, կամ էլ գազան
Սյուժե
Մուլտֆիլմի գործողություններն սկսում են նրանից, որ թռչունների արքան՝ հպարտ ու քաջ արծիվը, մի անգամ հավաքում է իր բոլոր ենթականերին ու նրանց տալիս արտասովոր մի առաջադրանք։ Քանի որ երկարատև ու ձնառատ ձմռան ընթացքում երբեմնի երկնագույն երկինքը հասցրել էր խամրել՝ կորցնելով իր դյութիչ գույնը, արծիվն իր փետրավոր ընկերների օգնությամբ որոշում է շտկել իրավիճակը և մինչև գարնան գալը վերադարձնել երկնքի գեղեցիկ զմրուխտագույնը։ Յուրաքանչյուր թռչունի հանձնարարվում է բերել մեկական երկնագույն կտոր։ Սակայն չղջիկը խուսափում է այդ աշխատանքը կատարելուց՝ պատճառաբանելով, թե ինքը բոլորովին էլ թռչուն չէ, այլ ամենաիսկական գազան։ Նույնպիսի պատճառաբանություն նա ներկայացնում է նաև գազաններին, որպեսզի չմասնակցի նրանց աշխատանքին։ Երբ թռչուններն ու գազաններն սկսում են տոնակատարությունը, չղջիկը չի կարողանում մասնակցել ոչ մեկին, ոչ էլ մյուսին, որովհետև ո՛չ թռչուն է, ո՛չ գազան։ Այդ պատճառով էլ չղջիկը, վտարվելով բոլորից, սկսում է միայնակ ապրել մութ ու խաղաղ քարանձավում։
Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1984 մուլտֆիլմեր Կատեգորիա:Մուլտֆիլմեր կենդանիների մասին
Ֆինլանդիայի զինված ուժեր
Ֆինլանդիայի զինված ուժեր (Suomen puolustusvoimat, Finlands försvarsmakt), Ֆինլանդիայի Հանրապետության զորքերի ամբողջությունն է (զինված ուժեր), այն նախատեսված է պետության տարածքային ամբողջականության, ազատության և անկախության պաշտպանության մասին։
Զինված ուժերը կազմված են՝ Ցամաքային զորքերից, Ռազմածովային նավատորմից, Ռազմաօդային ուժերից և հատուկ ծառայություններից։ 2015 թվականի գարնանը ստեղծվել է արագ արձագանքման ջոկատ ։
Ֆինլանդիայի զինված ուժերի գերագույն գլխավոր հրամանատարն է՝ գեներալ Յարմո Լինդբերգը (2014 թվականի օգոստոսի 1-ից) ։
Մինչև 1918 թվականը
Ռուսաստանի կազմի մեջ մտնելուց և 1809 թվականին Ֆինլանդիայի մեծ իշխանության ստեղծումից հետո, արդեն 1811 թվականին մշակվում է ֆիննական ազգային բանակի ստեղծման ծրագիրը, որը մերժվեց Ալեքսանդր I-ի կողմից հետևյալ մակագրությամբ՝ «ազգային սպառազինությունը կարող է ունենալ անցանկալի հետևանքներ»։ Ռուսաստանում զինապարտության օրենքի ընդունումից հետո Ալեքսանդր II-ը որոշեց, որ այն պետք է գործի նաև Ֆինլանդիայի մեծ իշխանությունում։
Ֆինլանդացի նորակոչիկները 1878 թվականից սկսած մնացին և ծառայությունը անցկացրին սեփական զինված ուժերի կազմում և Ֆինլանդիայի մեծ իշխանության սահմաններում։ Ֆինլանդիայի համերկրային սեյմի 1877-1878 նստաշրջանի որոշմամբ ֆիննական բանակը «կարող է հետապնդել միայն մեկ նպատակ՝ պաշտպանել Ֆինլանդիայի գահը և ֆինների հայրենիքը»։ Ծառայության ժամկետը սահմանվում է երեք տարի (այդ ժամանակ Ռուսաստանում ծառայության ժամկետը 5 տարի էր), իսկ նահանգները պարտավոր էին պատերազմական դրության ժամանակ Ռուսաստանին տրամադրել իրենց տղամարդ բնակչության 5 %-ը, սա այն դեպքում, երբ Ֆինլանդիային տրամադրվում էր 1,5 %։ Ֆիննական զորքերում արգելված էր նշանակել ռուս սպաների։
Կապված Ռուսական կայսերական բանակում զորակոչի հետ 1901 թվականին առանձին զինված ուժերը լուծարվեցին։
Ֆիննական զինված ուժերը հաճախակի մասնակցել էին Ռուս-թուրքական պատերազմին (1877-1878 թթ.), ֆիննական գումարտակները մասնակցել են Դուբնյակ քաղաքի մարտերին։
Նիկոլայ II-ի գահակալության պրակտիկան աշխուժություն է մտցնում աջ պահպանողականների մեջ, սկսած 1901 թվականից ռուսների բոլոր փորձերը ֆիննական զինված ուժերին վերադարձնել ռուսական բանակի կազմի մեջ դժգոհության ալիք էր բարձրացնում հենց ֆինների մոտ։ 1905 թվականից կայսրությունը և Ֆինլանդիայի մեծ իշխանությունը զիջումների են գնում՝ կայսրությունը պարտավորվում է զորակոչի համար Ֆինլանդիային յուրաքանչյուր տարի վճարել 10 միլիոն ֆինլանդական մարկ։
1918—1938
Ֆինլանդիայի զինված ուժերի կազմավորումը սկսվել է անկախության հռչակումից հետո՝ 1917 թվականի դեկտեմբերին և շարունակվեց քաղաքացիական պատերազմի ընթացքում։ 1919 թվականի գարնանը ստեղծվեց Ֆինլանդիայի սահմանապահ զորքերը։ Առաջին համաշխարհային պատերազմի ժամանակ մինչև Գերմանիայի կապիտուլյացիան Ֆինլանդիան Գերմանական կայսրության կողմից ռազմական օգնություն է ստանում։ Բացի այս ամենը Մեծ Բրիտանիայի գլխավորությամբ ստեղծվում է Մուրմանսկի լեգիոնը։
1919 թվականին զինված ուժերին MG.08/15 և MG.08/18 գնդացիրներ է մատակարարում գերմանական ռազմական էքսպեդիցիոն կորպուսը, ֆիննական բանակը նույն տեսակի գնդացիրներ է ստանում նաև Ֆրանսիայից, սակայն 1920 թվականին ֆիննական բանակի հրամանատարությունը որոշում է ընդունում թարմացնել գնդացիրները և այս նպատակով 1920-1928 թվականներին Դանիայում թողարկվում է գրեթե 700 հատ Մադսեն տեսակի ձեռքի գնդացիր ։
Ֆինլանդիան մասնակցել է 1918-1921 թվականներին Ռուսաստանում տեղի ունեցած ռազմական միջամտությանը։ 1920 թվականի հոկտեմբերի 14-ին Տարտու քաղաքում ՌԽՖՍՀ-ի և Ֆինլանդիայի միջև ստորագրվեց Տարտուի խաղաղության համաձայնագիրը։
1920-ական թվականներին սկսվեց «Մաներհայմի գիծ» պաշտպանական բնագծի կառուցումը։
1924 թվականի հոկտեմբերին ֆիննական բանակի հրամանատարությունը իր առաջ տեխնիկական առաջադրանք դրեց ստեղծել նոր ձեռքի գնդացիր, որն էլ դարձավ L/S-26-ը (ընդհանուր ֆիննական բանակը ստացավ ավելի քան 4700 հատ L/S-26 և մոտ 50 հատ L/S-26/32) :
1924—1925 թվականներին անգլիացի գեներալ Քերկայի հրամանատարությամբ ֆիննական բանակը վերակազմավորվեց, մշակվեց բանակի համալրման ծրագիր ։
1928 թվականի սկզբին Ֆինլանդիայի ավտոպարկում կար 25 250 ավտոմեքենա (ավտոտրանսպորտի այս քանակաը բավականացնում էր ֆիննական բանակին) ։
1930-ական թվականներին սկսվեց տանկային զորքերի ստեղծումը՝ Ֆրանսիայից ստացվեց 32 FT-17 տեսակի տանկ, Մեծ Բրիտանիայից 1934 թվականին մատակարարվեց գնդացրային «Vickers Carden Loyd mod.33» տիպի մեկ տանկ , իսկ սկսած 1937 թվականից մինչև 1939 թվականի սեպտեմբերի 1-ը ևս 32 Vickers Mk E տիպի տանկ ։ Բացի այդ Շվեդիայում ֆիննական բանակը պատվիրել էր վեց Landsverk L-182 զրահամեքենա։
1931 թվականին Հելսինկիում կառուցվեց Sisu մեքենաշինական ընկերությունը, որը 1932 թվականին թողարկեց 1,5-տոննանոց S-321 и S-323 մոդելի բեռնատարներ, իսկ հետագայում SO-3 և SH-6 մոդելների ավտոմեքենաներ (որոնք քիչ քանակով արտադրվեցին ֆիննական բանակի համար)։ Նաև 1936—1937 թվականներին ընկերությունը ստեղծեց «Sisu» գնդացրային ավտոմեքենա։ Արդյունքում 1938 թվականին ֆիննական բանակը ուներ 430 բեռնատար (որոնցից 20-ը ֆիննական արտադրության էին) և արտասահմանյան արտադրության մարդատար ավտոմեքենաներ ։
Վարկաուս քաղաքի «A. Ahlström Ltd.» մեքենաշինական գործարանի արտադրական բազայում ստեղծվեցին տանկաշինական արհեստանոցներ, որոնք հանդիսանում էին ֆիննական ցամաքային ուժերի բազային կենտրոնը ։
1939—1945
Երկրորդ համաշխարհային պատերազմի սկզբին 1939 թվականին ֆիննական բանակն ուներ 480 բեռնատար (որոնցից 25-ը ֆիննական արտադրության էին) և մարդատար ավտոմեքենաներ ։
1939 թվականի նոյեմբերի 30-ից 1940 թվականի մարտի 12-ը ֆիննական զորքերը մասնակցել են Ձմեռային պատերազմին։ Պատերազմն ավարտվել է 1940 թվականի մարտի 12-ին Մոսկվայի խաղաղության համաձայնագրով (ռազմական գործողությունները դադարել են մարտի 13-ին ):
1944 թվականի սեպտեմբերի 19-ին Մոսկվայում Ֆինլանդիայի, ԽՍՀՄ-ի և Մեծ Բրիտանիայի միջև ստորագրվում է Մոսկովյան հրադադարի համձայնագիրը, որից հետո երկիրը դուրս եկավ պատերազմից, ապա մարտական գործողություններ սկսեց Ֆինլանդիայի տարածքում գտնվող գերմանական զորքերի դեմ։ 1945 թվականի մարտին Ֆինլանդիայի կառավարությունը պատերազմ է հայտարարում Գերմանիային ։ 1944-1945 թվականներին Լապլանդական պատերազմի արդյունքում գերմանական զորքերը տվեցին մոտ 1000 զոհ, 2000 հազար վիրավոր, իսկ գերիների թիվը հասնում էր 1300-ի, իսկ ֆիննական բանակը տվեց 774 զոհ, 262 անհետ կորած և 2904 վիրավոր ։
1944 թվականի նոյեմբերից Ֆինլանդիայի զինված ուժերի հրամանատարությունը Հակահիտլերյան կոալիցիայից գաղտնի սկսեց վառելիքի, քսայուղերի, սպառազինության, զինամթերքի և ռազմական գույքի հավաքագրում, որը հանդիսանում էր Մոսկովյան հրադադարի համաձայնագրի կետերի խախտում։ Գործողության պլանավորմանը և իրականացմանը մասնակցում էին գլխավոր շտաբի 30 սպաներ և ռազմական գերատեսչության շրջանային վարչությունների 300 աշխատողներ, 650 զինծառայող զբաղվել է ռազմական գույքի քողարկման աշխատանքներով, իսկ 900-ից ավելի զինծառայող պահպանում էին գաղտնի պահեսնտերը ։ 1947 թվականի մարտի 4-ին Ֆինլանդիայի ներքին գործերի նախարարությունը հայտարարեց այն մասին, որ ռազմական գույքի և երկրում ստեղծված գաղտնի պահեստների գործի քննության ընթացքում հաշվառվել է 6000 մարդ (այդ թվում Ֆինլանդիայի զինված ուժերի երկու գեներալ-լեյտենանտ, 4 գեներալ-մայոր, 19 գնդապետ, 31 փոխգնդապետ), որոնցից 1256-ը եղել են ենթարկվել են կարճաժամկետ ձերբակալության, 128-ը նախնական բանտարկության։ 1311 գաղտնի պահեստներում գտնվել է 11 ականանետ, 40 հակատանկային զենք, 509 ձեռքի գնադցիր, 132 գնդացրային այլ համակարգեր, 2852 ինքնաձիգ, 20 494 հրացան, 474 պանցերֆաուսթ, 15 703 ձեռքի նռնակ, 6199 ական, 22 272 կգ պայթուցիկ նյութեր, 8 847 650 փամփուշտ, 766 դաշտային հեռախոս, 78 դաշտային հեռախոսի փոխարկիչ, 180 դաշտային ռադիոկայան, 92 կարճալիք հեռախոս, 1611 կմ հեռախոսային հաղորդալար, 138 500 լ բենզին, 24 416 լ կերոսին, 7162 կգ քսայուղ, մեծ քանակությամբ սննդամթերք, վրաններ և այլ ռազմական պարագաներ։ Բացի այդ Ֆինլանդիայի ներքին գործերի նախարարության աշխատակիցները խուզարկությունից հետո պահեստներից դուրս գտան ևս 3 գնդացիր, 18 ինքնաձիգ, 195 հրացան, 238 ձեռքի նռնակ, և 79 269 փամփուշտ՝ արդյունքում գտնված զենք զինամթերքի ընդհանուր քանակը համարժեք էր 87 602 հազար ֆիննական մարկի ։ Հետաքննության արդյունքում փատասխանատվության ենթարկվեցին ֆիննական բանակի մի շարք բարձրաստիճան սպաներ (այդ թվում գեներալ-լեյտենանտներ Աիրոն և Մյակինենը, գնդապետներ Նիհթիլյան և Հուհթալան) ։
1945 թվականից հետո
Երկրորդ համաշխարհային պատերազմի ավարտից հետո Ֆինլանդիան մասնակցել է ՄԱԿ-ի խաղաղապահ գործողույթուններից մի քանիսին։ Առաջին անգամ ֆիննական ստորաբաժանումները ՄԱԿ-ի խաղաղապահ գործողություններին մասնակցել են «United Nations Emergency Force-ի» ուժերի կազմում, որը ստեղծվել էր Սուեզի ճգնաժամից հետո։ Ֆինլանդիան այս գործողություններին մասնակցելու ընթացքում տվել է 45 զոհ ։
1961 թվականի օգոստոսի 25-ին ստեղծվեց եգերական պարաշյուտիստական դպրոցը ։
1978 թվականի դրությամբ Ֆինլանդիայի զինված ուժերի ընդհանուր թվաքանակը կազմում էր 40 հազար մարդ (նրանցից 32 հազար զինծառայող արագ արձագանքման խմբերի անդամ էին) ՝
1994 թվականի մայիսի 9-ից Ֆինլանդիան ակտիվորեն մասնակցում է ՆԱՏՕ-ի «Գործընկերություն հանուն խաղաղության» (Partnership for Peace) ծրագրին ։
1995 թվականից բանակում որպես կամավոր կարող են ծառայել նաև իգական սեռի ներկայացուցիչները։
1997 թվականի հունվարին Ուտտի բնակավայրի մոտ գտնվող Պարաշյուտիսների պատրաստման կենտրոնի բազայում ստեղծվեց հատուկ նշանակության եգերական գունդ, որին տրվեց «Ուտտի» անվանումը ։
1999 թվականին Կոսովոյում և Մեթոխիայում իրավիճակի կայունացմանը նպաստելու նպատակով Ֆինլանդիան KFOR-ի կազմում զորախումբ է ուղարկում տվյալ շրջաններ։
Ֆինլանդիան մասնակցել է Աֆղանական պատերազմին (2001-2014)։ 2002 թվականի հունվարին հայտարարվեց, որ ֆիննական խաղաղապահ զորակազմը Աֆղանստանի տարածքում պետք է կատարի սահմանափակ խնդիրներ՝ «միջազգային մարդասիրական գործունեության անվտանգության ապահովում և կապի ապահովում ISAF խմբավորման համար» ։ 2006 թվականի փետրվարի կեսերին ֆիննական զորախումբի թվաքանակը կազմում էր 91 զինծառայող, 2006 թվականի փետրվարի 18-ին որոշում է ընդունվում կատարել հմալրում և զորախմբի թվաքանակը հասնում է 100 զինծառայողի ։ 2009 թվականի հունվարին Աֆղանստանում ֆիննական զորախմբի թվաքանակը կազմել է 110 մարդ և կրկին համալրում կատարելու որոշում է ընդունվում ։ 2011 թվականի մարտի 4-ին ֆիննական զորախմբի թվակազմը կազմել է 165 զինծառայող ։ Հետագայում ֆիննական զորախմբի թվաքանակը հասցվել է 195 մարդու, 2011 թվականի նոյեմբերի 29-ին Աֆղանստանում ֆիննական զորախմբի թվակազմը կրճատելու որոշում է ընդունվում ։ 2013 թվականի օգոստոսի 1-ի դրությամբ ֆիննական զորախմբի թվաքանակը կազմում է 100 զինծառայող ։ Ֆիննական զորախումբը խաղաղապահ գործողության իրականացման ընթացքում տվել է 2 զոհ և ավելի քան 13 վիրավոր։
2003 թվականին ֆինլանդական բանակը Գերմանիայից գնել է 140 հատ «Leopard 2A4» մոդելի տանկ ։
2011 թվականի դրությամբ Ֆինլանդիայի ռազմական բյուջեն կազմում է 3,62 մլրդ ԱՄՆ դոլար, զորահավաքային ռեսուրսը հասնում է մինչև 300 հազար մարդու, զինված ուժերի ընդհանուր թվաքանակը կազմում է 22,25 հազար մարդ (նրանցից 16,5 հազարը արագ արձագանքման ծառայության զինծառայող), ռեզերվը կազմում է 340 հազար մարդ, ևս 11,5 հազարը ծառայել են ռազմականացված կառույցներում ։
2012 թվականի գարնանը Ֆինլանդիան որոշում ընդունեց «Լոքհիդ-Մարտին» ընկերությունից գնել AGM-158 JASSM ավիացիոն թևավոր հրթիռներ, որոնց ընդհանուր արժեքը կազմեց 178,5 մլն եվրո ։ 2012 թվականի հոկտեմբերին որոշում է ընդունվում Գերմանիայից գնել լրացուցիչ Eurospike հակատանկային հրթիռներ ։
2014 թվականին Ֆինլանդիան Դանիայից գնել է M270 MLRS ՀԿՌՀ, որի արժեքը կազմեց 7 մլն ԱՄՆ դոլլար, որից հետո եղավ մտադրություն ԱՄՆ-ից գնել «ստինգեր» շարժական զենիթահրթիռային համալիրներ, որոնց ընդհանուր արժեքը կազմում էր 123 մլն ԱՄՆ դոլլար ։ Բացի այդ որոշում է ընդունվել Նիդեռլանդներից գնել 100 հատ «Leopard 2A6» մոդելի արդիականացված տանկեր, որոնց արժեքը կազմում է 200 մլն եվրո ։
Ներկա վիճակ
Ֆինլանդիայի զինված ուժերը համապատասխանում են Հյուսիսատլանտյան դաշինքի կազմում գտնվող երկրների բոլոր պահնջներին ։ Պարբերաբար անց են կացվում զորավարժություններ, որոնք նպատակ ունեն ցուցադրել Ֆինլանդիայի պաշտպանունակությունը ։
Կադրերով համալրումը կատարվում է համընդհանուր զինվորական ծառայության և պայմանագրային ծառայողների միջոցով։ Զորակոչային տարիքը 19 տարեկանն է ։
2010-ական թվականներին իրականացվում է ցամաքային զորքերի արդիականացում, 2020-ական թվականներին նախատեսվում է նոր նավերի թողարկում, իսկ 2020-ականների վերջին նախանշված է փոխարինել «Խորնետ» մոդելի կործանիչները ։
Արտաքին հղումներ
Կատեգորիա:Զինված ուժեր
Խախոպսե
Խախոպսե (Хахопсе), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշեխա գետի ձախ ափին՝ 115 կմ հեռավորության վրա։ Գետի երկարությունը 14 կմ է, ավազանի տարածքը 95,8 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խվաբուգա
Խվաբուգա (Хвабуга), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Տուխա գետի ձախ ափին՝ 8 կմ հեռավորության վրա։ Գետի երկարությունը 12 կմ է, ավազանի տարածքը 30 կմ2։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Դավիդ Լոպես (ֆուտբոլիստ, 1989)
Դավիդ Լոպես Սիլվա (իսպ․՝ David López Silva, ), իսպանացի ֆուտբոլիստ, կիսապաշտպան։ Հանդես է գալիս իսպանական «Էսպանյոլ»-ի կազմում։
«Էսպանյոլ»
Լոպեսը ծնվել է Բարսելոնայում։ Նա «Էսպանյոլ» ֆուտբոլային ակումբի ակադեմիայի սան է։ Թիմի երիտասարդական կազմում իր դեբյուտը նշել է 2008-09 մրցաշրջանի ընթացքում։ 2009 թվականին նա վարձավճարով տեղափոխվել է «Տեռասա»։
Լոպեսը վերադարձել է «Էսպանյոլ» 2010 թվականի հունիսին։ Լա Լիգայի շրջանակներում նա իր դեբյուտը նշել է սեպտեմբերի 26-ին՝ փոխարինման դուրս գալով «Օսասունա»-ի դեմ խաղում, որն ավարտվել է 1-0 հաշվով՝ կատալոնական թիմի հաղթանակով։
2011 թվականի օգոստոսի 11-ին Լոպեսը վարձավճարով տեղափոխվել է «Լեգանես»։ Մեկ տարի անց նա միացել է Սեգունդա Դիվիզիոնում հանդես եկող «Ուեսկա»-ին։
2013 թվականի հունիսի 16-ին Դավիդը վերադարձել է «Էսպանյոլ»։ Թիմի կազմում նա իր առաջին գոլը խփել է օգոստոսի 24-ին՝ «Վալենսիա»-ի դեմ խաղում, որն ավարտվել է 3-1 հաշվով։
«Նապոլի»
2014 թվականի օգոստոսի 31-ին Դավիդ Լոպեսը տեղափոխվել է իտալական «Նապոլի» ։ Նա թիմի հետ կնքել է 5 տարվա պայմանագիր։
Սերիա A-ի շրջանակներում Լոպեսն իր դեբյուտը նշել է սեպտեմբերի 21-ին՝ «Ուդինեզե»-ի դեմ խաղում ։ Նա մասնակցել է ամբողջ հանդիպմանը։ Իտալական թիմի կազմում ֆուտբոլիստն իր առաջին գոլը խփել է 2015 թվականի մայիսի 7-ին՝ Եվրոպայի Լիգայի շրջանակներում կայացած «Դնիպրո ՖԱ»-ի դեմ խաղում ։
Վերադարձ «Էսպանյոլ»
2016 թվականի օգոստոսի 26-ին Դավիդ լոպեսը 4 տարվա պայմանագիր է կնքել «Էսպանյոլ»-ի հետ ։ Վերադարձից հետո իր առաջին գոլը իսպանացի ֆուտբոլիստը խփել է դեկտեմբերի 18-ին՝ «Բարսելոնա»-ի դեմ խաղում ։ Հանդիպումն ավարտվել է 1-4 հաշվով՝ կապտանռնագույնների հաղթանակով։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Կատալոնիայի հավաքականի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Տեռասայի ֆուտբոլիստներ Կատեգորիա:Լեգանեսի ֆուտբոլիստներ Կատեգորիա:Հուեսկայի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Աիձուվակամացու ամրոց
Պատմություն
Ամրոցը կառուցվել է 1384 թվականին Ասինա Նաոմորիի ղեկավարությամբ։
Մինչև 1868 թվականը հանդիսացել է Այդզու տարածաշրջանի վարչական և ռազմական կենտրոնը։
16-րդ և 17-րդ դարերում ամրությունը անցել է Դաատե, Գամո և Կատո իշխանությունների ձեռքը։
Դաթե Մասամունեն հինգ տարի մարտեր է մղել Ասինի իշխանության դեմ և միայն 1589 թվականին է կարողացել հաղթանական տանել և դղյակը վերցրել իր իշխանության տակ։
Բայց կարճ ժամանակ անց, հաջորդ տարի ամրոցը հայտնվեց Տոյոտոմի Հիդեեսի տիրապետության տակ։1592 թվականին հաջորդ սեփականատերը դարձավ Գամո Ուդզիսատոն, որն ավարտեց յոթ հարկանի գլխավոր աշտարակի վերանորոգումը, վերանորոգեց նաև ողջ աշտարակը և ամրոցին տվեց Ցուրուգու անվանումը ։ Սակայն նա չի ապրել ամրոցում, իսկ ամրոցը հանվանվել է Վակամացու։
1643 թվականին Վակամացու ամրոցը դարձել է Մացուդայրի իշխանության նստավայրը և մնացել է նրա տիրապետության տակ մինչև 1868 թվականը։
Մի որոշ ժամանակ Էդո ամրոցը կատարում էր Հանա Այդզուի կենտրոնի դերը։ Պատերազմի ընթացքում ամրոցը վնասվել է կառավարական զորքերի պատճառով։ Քանի որ Խան Այդզուն կռվում էր կայսրի դեմ, ամրոցի գլխավոր աշտարակը քանդվեց 1874 թվականին։
1950-60-ական թվականներին Աիձուվակամացու քաղաքի բնակիչների նախաձեռնությամբ ամրոցը վերանորոգվել է։
Ներկա պահին ամրոցը օգտագործվում է իբրև թանգարան։ Վերջին հարկում կա բաց տարածություն,որտեղից բացվում է քաղաքի գեղեցիկ տեսարանը։
Ջերմատնային կուլտուրաներ
Ջերմատնային կուլտուրաներ, բանջարային, դեկորատիվ, պտղատու և հատապտղատու բույսեր, որոնք մշակվում են ջերմատներում։ Բերքը կարելի է ստանալ տարվա այն եղանակներին, երբ դաշտում հնարավոր չէ բույսեր աճեցնել։
Մշակվող կուլտուրաներ
Բանջարային բույսերից ջերմատներում մշակում են․
Զերմատների համար ստեղծված են հատուկ սորտեր և հիբրիդներ։
Աճեցման մեթոդներ
Աճեցման մեթոդներն են․
Ըստ ընդունված բուսաշրջանառության տարվա ընթացքում կարելի է ստանալ տարբեր ջերմատնային կուլտուրաների մի քանի բերք։ Բանջարային բույսերը մշակվում են որպես ինքնուրույն և խտացվող կուլտուրա (ենթացանվում են հիմնական բույսի հետ)։
Ջերմատնային կուլտուրաների խնամք
Ապահովել՝
Բերքը հավաքում են պարբերաբար, ըստ օգտագործման օրգանների (տերև, ծաղկաբույլ, արմատապտուղ, պտուղ ևն) և տնտեսական պիտանիության։
Կատեգորիա:Գյուղատնտեսություն
Բյուրե
Բյուրե (Burret), համայնք Ֆրանսիայ Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ (Ֆուա շրջան)։ Համայնքի INSEE կոդ՝ 09068։
Բնակչություն
Համայնքի բնակչությունը 2008 թվականին կազմում էր 38 մարդ։
Տնտեսություն
2007 թվականի տվյալներով 28 աշխատունակ տարիքի մարդկանցից (15-64 տարեկան) 17-ը տնտեսապես ակտիվ էին, 11-ը անգործունակ (ակտիվության ցուցանիշը 60,7 %, 1999 թվականին եղել է՝ 75,0 %)։ 17 աշխատունակ բնակիչներից 16-ը աշխատում էին (10 տղամարդ և 6 կին), անաշխատանք էր 1-ը (կին)։ 11 անգործունակ մարդկանցից 1-ը աշակերտներ կամ ուսանողներ են, 6-ը թոշակառու, 4-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սքոթ Արֆիլդ
Սքոթ Արֆիլդ (Scott Arfield; ), շոտլանդական ծագմամբ կանադացի ֆուտբոլիստ, անգլիական «Բարնլի» ֆուտբոլային ակումբի կիսապաշտպան։ Սկզբում նա խաղում էր Շոտլանդիայի երիտասարդական թիմի կազմում, բայց ի վերջո ընտրեց Կանադայի ազգային հավաքականը։
«Ֆալկիրկ»
Արֆիլդը սովորել է Շոտլանդիայի «Ֆալկիրկի» ակադեմիայում և հնարավորություն է ստացել խաղալ առաջին թիմի կազմում։ 2007 թվականի օգոստոսի 4-ին՝ 2007/08 մրցաշրջանի բացման օրը, «Ֆալկիրկի» կազմում Արֆիլդը նշեց իր դեբյուտը «Գրետն» ակումբի դեմ արտագնա խաղում, որն ավարտվեց 4:0 հաշվով ։ Ակումբի կազմում իր առաջին գոլը նա խփել է «Ինվերնես Կալեդոնիան Տիսլ» ակումբի դեմ խաղում, որում իր թիմը պարտվել է 2:4 հաշվով ։ Դրանից հետո նա երկու գոլ է խփել «Սենտ Միրենի» դեմ տնային խաղում, իսկ խաղն ավարտվել է 4:0 հաշվով։ 2007 թվականի դեկտեմբերին Արֆիլդը ստացել է Շոտլանդիայի առաջնության ամսվա լավագույն երիտասարդ ֆուտբոլիստի մրցանակը ։ 2008 թվականի փետրվարին նա նոր պայմանագիր է կնքել «Ֆալկիրկ» ակումբի հետ և մրցաշրջանի ընթացքում անցկացրած 35 խաղում խփել է 3 գոլ։
2008/09 մրցաշրջանում Արֆիլդը կրկին ստացել է ամսվա լավագույն երիտասարդ ֆուտբոլիստի մրցանակ, այս անգամ 2008 թվականի սեպտեմբերին ։ Նա եղել է «Ֆալկիրկի» կազմում, երբ թիմը Շոտլանդիայի գավաթի եզրափակչում 0:1 հաշվով պարտվել է «Ռեյնջերսին»։ Արֆիլդը խփել է 10 գոլ 2008/09 մրցաշրջանում, որոնցից յոթը՝ լիգայում։
Հաջորդ մրցաշրջանում նա ստացել է 10 համարը, որը նախկինում կրել է Սթիվեն Պրեսլին։ «Գամիլտոն Ակադեմիկալն» առաջարկել է £ 100 000 Արֆիլդի համար 2009 թվականի օգոստոսին, սակայն «Ֆարկիլկը» մերժել է առաջարկը՝ ասելով. «Մենք կասկածեցինք, թե բաց չենք թողել արդյոք մեկ զրո առաջարկված գումարում» ։
2009/10 մրցաշրջանում Արֆիլդի առաջին հանդիպումը տեղի ունեցավ Եվրոպա լիգայի 1/8 եզրափակչում, որտեղ թիմը հաղթեց «Վադուցա» ակումբին 1:0 հաշվով ։ Ալֆիրդը մրցաշրջանն ավարտել է լիգայի 36 խաղերում խփած երեք գոլով, սակայն թիմը դուրս է մնացել Պրեմիեր լիգայից։
«Ֆալկիրկի»՝ առաջնությունից դուրս մնալուց հետո լուրեր տարածվեցին Արֆիլդի հեռանալու մասին։ 2010 թվականի մայիսի 17-ին հաստատվել է, որ խաղացողը բանակցում է անգլիական «Հադերսֆիլդ» ակումբի հետ և պետք է բուժզննում անցնի ակումբում։ Մինչ այդ «Ֆալկիրկը» մերժել էր «Համիլտոն Ակադեմիկալ», «Հիբերնաինա», «Հարթ օֆ Միդլոտիան» և «Սաութհեմփթոն» ակումբների առաջարկները։
Արֆիլդը լքեց «Ֆալկիրկը»՝ նրա կազմում անցկացնելով ընդհանուր առմամբ 108 խաղ և խփելով 13 գոլ։ Նրա վերջին հանդիպումը «Ֆալկիրկի» կազմում եղավ «Կիլմարնոկի» հետ. վերջինիս հաղթանակի պատճառով էլ «Ֆալկիրկը» անցել է ցածր դիվիզոն ։
2010/11 մրցաշրջան
2010 թվականի մայիսի 21-ին պաշտնոապես հայտարարվեց, որ Արֆիլդը պայմանագիր է ստորագրել «Հադերսֆիլդ Թաունի» հետ, իսկ «Ֆալկիրկը» նրա տրանսֆերից ստացել է £ 400 000, բայց հետագայում այդ գումարը կարող էր բարձրանալ մինչև £ 600 000 որոշակի թվով խաղեր անցկացնելուց հետո ։
Խաղացողն իր դեբյուտը նշել է 2010 թվականի օգոստոսի 7-ին «Նոտս Քաունթիի» դեմ խաղում, որտեղ «Հադերսֆիլդ Թաունը» հաղթել է 3:0 հաշվով ։ 2010 թվականի սեպտեմբերի 10-ին նա խփել է իր առաջին գոլը «Հադերսֆիլդ Թաունի» կազմում՝ արտագնա խաղում գրավելով «Լեյտոն Օրիենտ» ակումբի դարպասը. խաղն ավարտվեց 2:1 հաշվով հօգուտ «Հադերսֆիլդի»։ Մեկ շաբաթ անց նա խփեց իր առաջին գոլը «Հադերսֆիլդի» տնային մարզադաշտում «Յովիլ Թաունի» դեմ խաղում, որ ավարտվել է 4:2 հաշվով։
Մրցաշրջան 2011/12
Արֆիլդը «Հադերսֆիլդի» հիմնական կազմի խաղացողներից մեկն էր. նա անցկացրել է 38 խաղ և բոլոր առաջնություններում երկու գոլ խփել։ «Հադերսֆիլդը» ավարտեց մրցաշրջանը փլեյ-օֆֆ փուլում և իրավունք ստացավ պայքարել Չեմպիոնշիպի ուղեգիր ստանալու համար։ Ուեմբլի մարզադաշտում անցկացված եզրափակչում «Հադերսֆիլդը» հետխաղյա 11 մետրանոցների արդյունքում 8:7 հաշվով հաղթեց «Շեֆիլդ Յունայթեդին». Արֆիլդը իրացրեց իր 11 մետրանոցը, հաշիվը դարձնելով 2:1 հոգուտ իր թիմի ։
Մրցաշրջան 2012/13
«Հադերսֆիլդի» կազմում Չեմպիոնշիպում անցկացրած առաջին մրցաշրջանում Արֆիլդը հազվադեպ է դուրս եկել խաղադաշտ, և մրցաշրջանի ավարտին հեռացվել է ակումբից Տոմոմ Կլարկոմի և Ալոնոմ Լիի հետ ։
Բարնլի
«Հադերսֆիլդից» հեռանալուց հետո Արֆիլդը դիտումների է մասնակցել «Բարնլի» ակումբում և 2013 թվականի հունիսի 15-ին գոլ խփել «Կորկ Սիթիի» դեմ հաղթական խաղում, որն ավարտվել է 3:0 հաշվով. չորս օր անց նա երկու տարվա պայմանագիր կնքեց «Բարնլիի» հետ ։ Արֆիլդը վերցրեց 37-րդ համարը` ի հիշատակ «Ֆալկիրկի» երիտասարդական թիմի խաղացող Քրեյգ Գովանսի, ով նույնպես կրել էր այդ համարը և մահացել էր երկաթուղային վթարի ժամանակ 2005 թվականին ։ Արֆիլդը «Բարնլիի» կազմում իր առաջին պաշտոնական գոլը խփել է 2013 թվականի օգոստոսի 6-ին, Լիգայի Գավաթի շրջանակներում անցկացվող «Յորք Սիթիի» դեմ խաղում, որն ավարտվել է 4:0 հաշվով հոգուտ «Բարնլիի» ։ Ընդհանուր առմամբ այդ մրցաշրջանում ֆուտբոլիստը «Բարնլիում» խփել է 9 գոլ 49 խաղերում։ «Բարնլին» ստացավ Պրեմիեր լիգայում խաղալու հնարավորություն, իսկ Արֆիլդը 2014 թվականի հուլիսին ակումբի հետ պայմանագիրը երկարաձգել է 3 տարով ։
Պրեմիեր Լիգայում Արֆիլդն առաջին անգամ գոլ է խփել մրցաշրջանի առաջին՝ «Չելսիի» դեմ խաղում։
Շոտլանդիա
Արֆիլդը խաղացել է Շոտլանդիայի մինչև 19, մինչև 21 երիտասարդական հավաքականներում և Շոտլանդիայի երկրորդ հավաքականում  ։ Նա իր դեբյուտը երիտասարդական հավաքականում նշել է Ավստրիայի դեմ ընկերական խաղում (3:1) ։ Արֆիլդը 21 տարեկան հասակում Շոտլանդիայի հավաքականի կազմում էր և խաղացել էր 2007 թվականի հոկտեմբերի սկզբին ։ Նա եղել է Բիլի Ստարկի թիմի հիմնական կազմի խաղացող 2009 և 2011 թվականների Եվրոպայի երիտասարդական հավաքականների առաջնության ընտրական փուլերում ։ Նա իր առաջին գոլը երիտասարդական հավաքականի կազմում խփել է 2008 թվականի հունվարի 8-ին Ուկրաինայի երիտասարդական հավաքականի դեմ խաղում, որն ավարտվել է 2:2 հաշվով ։
Կանադա
Քանի որ Արֆիլդի հայրը ծնվել էր Տորոնտոյում, խաղացողը իրավունք ուներ խաղալու Կանադայի ազգային հավաքականի համար 2016 թվականի փետրվարին տեղեկություն է տարածվել, որ խաղացողը պատրաստ է դիմել ՖԻՖԱ-ին՝ թույլտվություն խնդրելով միանալու Կանադայի ազգային հավաքականին, քանի որ այլևս հույս չուներ, թե կհրավիրվի Շոտլանդիայի ֆուտբոլի ազգային հավաքական ։ 2016 թվականի մարտին Արֆիլդը ընդգրկվել է Կանադայի հավաքականի կազմում՝ մասնակցելու Աշխարհի գավաթի ընտրական մրցաշարի շրջանակներումում անցկացվող Մեքսիկայի դեմ խաղին   ։ Նա իր դեբյուտը կատարել է մարտի 25-ին՝ Մեքսիկայի դեմ տնային խաղում փոխարինելով Թոզեյնտ Ռիկետսին. խաղն ավարտվել է 0:3 հաշվով հոգուտ Մեքսիկայի ։ Արֆիլդն ընդգրկվել է Կանադայի ազգային հավաքականում՝ մասնակցելու ԿՈՆԿԱԿԱՖ Ոսկե գավաթ 2017 մրցությանը ։
Արտաքին հղումներ
Կատեգորիա:Կանադացի ֆուտբոլիստներ Կատեգորիա:Շոտլանդացի ֆուտբոլիստներ Կատեգորիա:Կանադայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Հադերսֆիլդ Թաունի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ
Արսեն Բագրատունի (այլ կիրառումներ)
Արսեն Բագրատունի անվամբ հայտնի են հետևյալ մարդիկ՝
ՄՕԿ-ի անդամների կոդերի ցանկ
Միջազգային օլիմպիական կոմիտեն (ՄՕԿ), օգտագործում է երկրների 3 տառանոց կոդեր ՝ Օլիմպիական խաղերին մասնակցող մարզիկների ամեն խմբին հղում կատարելու համար։ Կոդերը հիմնականում վերաբերվում են Ազգային օլիմպիական կոմիտեներին, բայց կան նաև որոշ կոդեր, որոնք նախկին խաղերին օգտագործվել են մի քանի ազգ ներկայացնող թիմի կամ բոլոր ազգերի մարզիկներից կազմված թիմի համար։
Որոշ ՄՕԿ-ի կոդեր տարբերվում են ստանդարտ ISO 3166-1 ալֆա-3 կոդերից։ Այլ սպորտային կազմակերպություններ, որոնցից է ՖԻՖԱ-ն, օգտագործում են նմանատիպ կոդեր իրենց անդամ երկրների համար, բայց մի քանի տարբերություններով։ Այնուամենայնիվ, Համագործակցության խաղերի ֆեդերացիան և Պրոֆեսիոնալ թենիսիստների ասոցիացիան օգտագործում են ՄՕԿ-ի կոդերը։
Պատմություն
1956 թվականի Ձմեռային օլիմպիական խաղերին և 1960 թվականի Ամառային օլիմպիական խաղերին առաջին անգամ սկսեցին օգտագործվել երկրների սկզբնատառերը՝ ամեն ԱՕԿ-ին հղում կատարելու համար, ինչպես նշված է պաշտոնական զեկույցներում ։ Այնուամենայնիվ, հաջորդ մի քանի օլիմպիական խաղերին օգտագործված կոդերը հաճախ հիմնված էին հյուրընկալող երկրում օգտագործվող լեզվի վրա (օրինակ՝ GIA օգտագործվում էր Ճապոնիայի համար 1956 թվականի Ձմեռային օլիմպիական խաղերում և 1960 թվականի ամառային օլիմպիական խաղերում՝ երկուսն էլ անցկացված Իտալիայում, իտալերեն Giappone-ից) կամ մասնակից երկրի ֆրանսերեն անվանման վրա (օրինակ՝ COR Հարավային Կորեայի համար Corée-ից)։ Մինչև 1972 թվականի ձմեռային օլիմպիական խաղերը համարյա բոլոր կոդերն արդեն ստանդարտացվել էին ներկայումս օգտագործվող կոդերի նման, սակայն հաջորդ տարիներին նրանք մի քանի փոփոխություններ են կրել։ Կոդերի փոփոխման վրա ազդել են նաև ԽՍՀՄ փլուզումը, Գերմանիայի վերամիավորումը, Հարավսլավիայի կազմալուծումը, Չեխոսլովակիայի փլուզումը և այլ աշխարհագրական անվանափոխումներ։
Այս ցանկից բացի, Պարալիմպիկ խաղերում օգտագործվում են ՄՕԿ-ի համար ստանդարտացված կոդեր Մակաոյի (MAC) և Ֆարերյան կղզիների (FRO) համար ։
Ներկայիս ԱՕԿ-ներ
Ներկայումս կան 206 ԱՕԿ-ներ (Ազգային Օլիմպիական Կոմիտեներ)։ Այս աղյուսակը ցույց է տալիս, թե ինչ կոդ է օգտագործվում ամեն Ազգային օլիմպիական կոմիտեի համար, և ինչ ուրիշ կոդեր են օգտագործվել կոմիտեների համար նախկին օլիմպիական խաղերում։ Այն կոդերը, որոնք կիրառվել են տվյալ տարվա միայն ամառային կամ միայն ձմեռային Օլիմպիական խաղերին, նշված են համապատասխանաբար Ա և Ձ տառերով։
Դեռևս օգտագործվող կոդեր
14 պատմական ԱՕԿ-ներ կամ թիմեր ունեն կոդեր, որոնք դեռևս օգտագործվում են ՄՕԿ-ի արդյունքների բազայում՝ նախկինում այս թիմերի կազմում մեդալներ նվաճած մարզիկներին հղում կատարելու համար ։
Հնացած կոդեր
Եվս 2 նշանավոր կոդերի փոփոխություն է ունեցել՝ երկուսն էլ պետության անվանման փոփոխության պատճառով։
Ծանոթագրություններ
Կատեգորիա:Օլիմպիական խաղեր Կատեգորիա:Միջազգային օլիմպիական կոմիտե
Նապաստականմաններ
Նապաստականմաններ  (Lagomorpha), կաթնասունների դասում ներառած կենդանատեսակների կարգ։ Փոքրաքանակ կարգ, որում ներառվում են մոտ 91 տեսակներ, որոնցից 30-ը խոտադիրներն են, 32-ը նապաստակներ, իսկ 29-ը ճագարներ ։
Այս կարգը ներառում է 2 ընտանիք՝ նապաստակներ և խոտադիրներ ։ Այս կարգի մեջ դասվող կենդանիներից են նապաստակները, ճագարները, և խոտադիրները ։ Նրանց մեծամասնությունը շատ արագ է վազում, ցատկելով, ետևի թաթերով առաջ հրելով մարմինը։ Վազքի տեմպի արագությունը օգնում է խուսափել գիշատիչ գազաններից։ Այս կենդանիների սնունդը բազմազան է, թեև հիմնական մասը բուսական ծագմամբ սնունդն է։
Հայաստանում տարածված է այս կարգին պատկանող 2 տեսակ։ Տեսակներից մեկը դա նապաստակների ընտանիքին պատկանող՝ գորշ նապաստակն է։ Իսկ երկրորդ տեսակը դա խոտադիրիների ընտանիքին պատկանող՝ շեկլիկ խոտադիրն է ։
Արտաքին տեսք
Մարմնի երկարությունը 30—60 սմ է, հազվադեպ՝ դրանից ավելի։ Ականջները երկար են՝ ոչ կարճ, քան գլխի երկարության 50%-ը։ Ետևի ոտքերը մեծամասնության մոտ ակնհայտորեն երկար են առջևի թաթերից։ Պոչը շատ կարճ է։ Մարմինը մեծ մասի մոտ սեղմված է կողային հատվածներում։ Մազածածկույթը բազմազան է։ Շատ տեսակների մոտ մազերի երկարությունը, խտությունը և գույնը փոփոխվում է եղանակային պայմաններին զուգընթաց։ Գունավորումն ամբողջությամբ գորշավուն է, մոխրագույն ։
Ոչ մեծ չափերով, կարճ պոչով կամ առանց պոչի կենդանի է։ Արտաքին տեսքով շատ նման են կրծողներին ։ Նրանց ատամները որոշակի նմանություններ ունեն կրծողների ատամների հետ։ Կրծողներից նապաստականմանները տարբերվում են նրանով, որ վերին ծնոտի վրա ունեն ոչ թե 1, այլ՝ 2 զույգ կտրիճներ։ Երրորդ զույգ կտրիճները նապաստականմանների մոտ թույլ է զարգացած։ Նապաստականմանների ատամները զուրկ են արմատներից։
Ծանոթագրություններ
Կատեգորիա:Կաթնասուններ Կատեգորիա:Նապաստականմաններ
Այն ու Վայը
«Այն ու Վայը» («Ох и Ах»), խորհրդային նկարված մուլտիպլիկացիոն ֆիլմ՝ ստեղծված 1975 թվականին ռեժիսոր Յուրի Պրիտկովի կողմից։ Լավատես Վայն ու վատատես Այը ամեն ինչին նայում են հակառակ կողմերից։ 1977 թվականին թողարկվել է մուլտֆիլմի շարունակությունը՝ «Այը և Վայը գնում են արշավ»։
Սյուժե
Այն ու Վայն ապրում են իրար կողքի՝ միմյանցից ընդամենը մի քանի քայլ հեռավորության վրա։ Վայը կատակասեր է ու ծիծաղկոտ, իսկ Այը՝ հուսահատ ու փնթփնթան։ Վայն աշխատանքից չի վախենում և ամեն գործ անում է ուրախությամբ, իսկ Այն աշխատել չի սիրում, հավանաբար այդ պատճառով էլ նրա բախտը երբեք չի բերում գործերում։
Մուլտֆիլմի մասին
«Սոյուզմուլտֆիլմի» 1970-80-ական թվականների նկարված աշխատանքների թվում լայն ժողովրդականության են արժանացել Յու. Պրիտկովի մանկական ֆիլմերը («Կոլյան, Օլյան ու Արքիմեդը», 1972, «Այն ու Վայը» և «Այը և Վայը գնում են արշավ» — շարք, 1975-77, «Մեր ընկեր Գրիրկարդան» — շարք, 1978-80, և այլն)
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Յուրի Պրիտկովի մուլտֆիլմեր
Խոկոձ
Խոկոձ (Хокодзь), գետ Ռուսաստանում, հոսում է Կրասնոդարի երկրամասում։
Աշխարհագրություն
Գետաբերանը տեղակայված է Կուրջիպս գետի աջ ափին՝ 45 կմ հեռավորության վրա։ Գետի երկարությունը 26 կմ է, ավազանի տարածքը 120 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Ադըղեայի գետեր
Արսեն Բագրատունի (դերասան)
Արսեն Մուշեղի Բագրատունի, խորհրդային և հայկական կինոյի ու թատրոնի դերասան։
Կենսագրություն
1964 թվականին՝ Երևանի Գ․ Սունդուկյանի անվան դրամատիկական թատրոնի դերասան ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ Կատեգորիա:Բագրատունիներ Կատեգորիա:Հայ կինոդերասաններ Կատեգորիա:Թատրոնի հայ դերասաններ
Վալ (համայնք)
Վալ (Vals), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ(Սեն Ժիրոն շրջան)։ Համայնքի INSEE կոդ՝ 09323։
Տնտեսություն
2007 թվականի տվյալներով 49 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 15-ը անգործունակ (ակտիվության ցուցանիշը 69,4 %, 1999 թվականին եղել է՝ 61,5 %)։ 34 աշխատունակ բնակիչներից 27-ը աշխատում էին (14 տղամարդ և 13 կին), անաշխատանք էին 7-ը (3 տղամարդ և 4 կին)։ 15 անգործունակ մարդկանցից 5-ը աշակերտներ կամ ուսանողներ են, 4-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ցիցե (Մարտայի վտակ)
Ցիցե (Цице), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Մարտա գետի աջ ափին՝ 35 կմ հեռավորության վրա։ Գետի երկարությունը 30 կմ է, ավազանի տարածքը 136 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Կուբան, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Արյան քաղցկեղ
Արյան քաղցկեղ, առաջանում է արյան բջիջների աննորմալ բաժանման և ֆունկցիայի պատճառով։
Ընդհանուր նկարագիր
Այս քաղցկեղներից շատերը ոսկրածուծի մեջ են, որտեղ արյան բջիջներ են արտադրվում։ Ոսկրածուծում հասունանում և  զարգանում են երեք տեսակի արյան բջիջներ`կարմիր արյան բջիջներ` էրիթրոցիտներ, սպիտակ արյան բջիջներ՝ լեյկոցիտներ և թրոմբոցիտներ։ Արյան արմատների մեծամասնության մեջ արյան արմատավորման նորմալ գործընթացը ընդհատվում է արյան անբավարար տեսակի անվերահսկելի աճով։ Այս աննորմալ արյան բջիջները կամ քաղցկեղային բջիջները կանխում են արյան բջիջը իր գործառույթներից շատերի համար, ինչպես պայքարում են վարակվածության կամ լուրջ արյունահոսության կանխարգելման համար։ Կան արյան քաղցկեղի երեք հիմնական խումբ`լեյկոզ, լիմֆոմա (Hodgkin lymphoma, Non-Hodgkin lymphoma), միելոմա և միելոդիսպլաստիկ սինդրոմներ (MDS): Արյան քաղցկեղի բուժումը կախված է քաղցկեղի տեսակից, տարիքից, քաղցկեղի առաջընթացից, քաղցկեղի տարածման արագությունից և այլ գործոններից։ Արյան քաղցկեղի բուժման տարբերակներից են՝ քիմիաթերապիան, ռադիոթերապիան և որոշ դեպքերում ցողունային բջիջների կամ ոսկրածուծի փոխպատվաստումը ։
Քաղցկեղի տեսակներ
• Լեյկեմիա - արյան և ոսկրածուծի մեջ հայտնաբերված քաղցկեղի տեսակ է, որի պատճառ է հանդիսանում անբավարար սպիտակ արյան բջիջների արագ բաժանումը։ Բջջային անբավարար սպիտակ արյան բջիջների քանակն ի վիճակի չէ պայքարել վարակի դեմ, և նրանք խանգարում են ոսկրածուծում կարմիր արյան բջիջների և թրոմբոցիտների առաջացմանը։
• Միելոմա- պլազմային բջիջների քաղցկեղ է։ Պլազմային բջիջները սպիտակ արյան բջիջներ են, որոնք մարմնում հիվանդությանն և վարակի հակամարմիններ են արտադրում։ Միելոմա բջիջները կանխում են հակամարմինների նորմալ արտադրությունը `թողնելով ձեր մարմնի իմունային համակարգը թուլացած և զգայուն վարակների հանդեպ ։
Լեյկեմիա
Արյան բջիջները արտադրվում են ոսկրածուծի ներսում, և այդտեղից էլ սկսվում է լեյկեմիան։ Այն առաջացնում է սպիտակ արյան բջիջներ, որոնք աճում են անվերահսկելի և ավելի երկար են ապրում, քան կարելի էր ենթադրել։ Եվ ի տարբերություն նորմալ սպիտակ արյան բջիջների, նրանք չեն օգնում օրգանիզմին պայքարել վարակի դեմ։
Լեյկեմիայի տարբեր ձևեր կան։ Ոմանք ավելի արագ են զարգանում։ Հիվանդը շատ հանկարծ զգում է թուլություն, ինչպես գթիպով հիվանդանալիս։ Այլ ձևերը կարող են տարիներ տևել ախտանշանները (քրոնիկ) առաջացնելու համար։ Ձեր առաջին գլխացավը կարող է աննորմալ արդյունքներ ունենալ սովորական արյան քննության վերաբերյալ։
Լեյկեմիայի ամենատարածված նշաններն այնպիսին են, որ քաղցկեղի բջիջները առողջ արյան բջիջները պահում են սովորաբար աճում և աշխատում են։
Անեմիա- Այսինքն, երբ օրգանիզմը բավարար կարմիր արյան բջիջներ չի արտադրում։ Նշանները ներառում են `
Poor clotting - Թրոմբոցիտնորը բջիջներն են, որոնք ապահովում են արյան մակարդումև։ Երբ օրգանիզմում բավարար չէ նրանցից արտադրվում, փոքր վնասվածքները կարող են ավելի շատ արյունահոսել սովորականից, կամ քթից արյունահոսությունները կաոող են հաճախանալ։ Կարող են նկատվել նաև՝
Այլ ախտանիշներ - Քանի որ սպիտակ արյան բջիջները լավ չեն պայքարում վարակի դեմ, հիվանդները ավելի հաճախ կարող են վարակվել և ավելի երկար պայքարել վիրուսային հիվանդությունների դեմ, քան սովորականում:Կարող են շատանալ գիշերային, տհաճ հոտով քրտնարտադրությունները։
Քաղցկեղի բջիջները կարող են տեղակայվել ավշային հանգույցներում, տոնինիլներում, լյարդի և սպիտակուցի մեջ և գեներացնելդրանք։ Հիվանդը կարող է զգալ ելունդ պարանոցի վրա կամ թևատակերում, կամ կարող է լիարժեք կուշտ զգալ միայն փոքր քանակությամբ ուտելուց հետո։Կարող Է կորցնել մեծ քաշ, առանց ջանք գործադրելու։ Եվ ոսկրածուծի քաղցկեղի բջիջների աճը երբեմն ոսկրային ցավ կարող է առաջացնել ։
Լիմֆոմա
Ավշային համակարգը լիմֆոցիտների՝ սպիտակ արյան բջիջների օգնությամբ մաքրում է օրգանիզմը արգասիքներից։
Լիմֆոմաայի ժամանակ տեղի է ունենում լիմֆոցիտների անվերահսկելի աճ, որը խաթարում է օրգանիզմում հակամարմինների դեմ պայքարելու գործևնթացը։ Հիվանդը կարող է զգալ ելունդ պարանոցի վրա կամ թևատակերում։ Լիմֆային հանգույցները մարմնի ներսում՝ կրծքավանդակում, որովայնում, ոսկրերում կարող են առաջացնել ցավ, շնչառության խանգարման զգացողություններ։ Լեղապարկը կարող է դառնալ ավելի մեծ,որը կառաջացնի փքվացության և ներքին ճնշման զգացողություն։ Այտուցված հանգույցները հիմնականում ցավ չեն առաջացնում՝ միայն ալկոհոլի օգտագործման դեպքում։
Լիմֆոմայի որոշ այլ ընդհանուր նշաններ են `
Միելոմա
Պլազմային բջիջները այլ կարևոր արյան բջիջնեջ են, որոնք մասնակցում են հիվանդությունների դեմ պայքարին։ Միլենոմայի ժամանակ անվերահսկելի սկսում են աճել արյան պլազմային բջիջները, որը խաթարում է օրգանիզմում առողջ բջիջների առաջացմանը։ Նրանք կարող են նույնիսկ որոշ քիմիական միացություններ մտցնել օրգանիզմ, որոնք վնասում են օրգաններն ու հյուսվածքները։
Հիվանդության սիմպտոմները կարող են երկար ժամանակ աննկատ մնալ։
Ցավ Ոսկորներում - Մելոմայի ամենատարածված ախտանիշը ծանր և երկարատև ցավն է, սովորաբար հետին կամ կողքի մեջքի և ազդրերի հատվածում։ Քաղցկեղի բջիջները առաջացնում են քիմիական նյութ, որը դադարեցնում է նորմալ աճը և ոսկորների վերականգնումը։ Նրանք դառնում են բարակ և թույլ, և կարող են հեշտությամբ կոտրվել։ Ողնաշարի ոսկորնորի վնասվածությունը կարող է ճնշման ենթարկել նյարդերը,որոնք հանգեցնում են ցավի և թուլության ձեռքերում և ոտքերում, ինչպես նաև միզապարկի վերահսկողության կորստի։
Hypercalcemia - միլենոման առաջացնում է բարձր մակարդակի կալցիում արյան մեջ։ Դա կարող է հանգեցնել հետևյալին՝
Արյան մեջ չափազանց շատ կալցիում կարող է նաև վնասել երիկամներին։ Քաղցկեղի բջիջներից պատրաստված որոշ սպիտակուցներ նույնպես կարող են վնասել երիկամներին։ Նշանները ներառում են, շնչառության շեղումներ և քոր եկող մաշկ, այտուցված ձեռքի ափեր։ Շատ միելոմային բջիջներ նեղացնում են առողջ արյան բջիջները։ Դա բերում է արյան շրջանառության վատացման, որը կառող է հանգեցնել թմրածության զգացողությունների։
Միելոդիսպլաստիկ համախտանիշ
Միելոդիսպլաստիկ համախտանիշեր (MDS) քաղցկեղի մի խումբ է, որի մեջ ոսկրածուծի չմշակված արյան բջիջները չեն հասունանում և չեն դառնում առողջ արյան բջիջներ։ Ոչ հասուն բջիջները ճիշտ չեն աշխատում, և նրանք տեղ են զբաղեցնում ոսկրածուծի կամ արյան մեջ։ Նրանք նաև ավելի քիչ տեղ է թողնում առողջ կարմիր արյան բջիջների, սպիտակ արյան բջիջների և թրոմբոցիտների աճի համար։ Միելոդիսպլաստիկ համախտանիշը հիմնականում արտահայտվում է 60 և ավելի տարիքի մարդկանց մոտ։ Ավելի տարածված է տղամարդկանց մոտ քան կանանց։ Ախտանիշները հազվադեպ են հայտնաբերում վաղ փուլերում։
Միելոդիսպլաստիկ համախտանիշի տեսակները
Առողջ արյան բջիջների անբավարար քանակությունը կարող է հանգեցնել հետևյալ տիպի ՄԴՍ-ներին.
Միելոդիսպլաստիկ համախտանիշի կանխատեսում
Ռիսկի գործոնները, Միելոդիսպլաստիկ համախտանիշի համար
Ներառում է ՝
Գենետիկական հիվանդություններ-, MDS-ի բարձր ռիսկի ենթարկված մարդիկ ներառում են
Միելոդիսպլաստիկ սինդրոմի ախտորոշում
Հատուկ  թեստեր գոյություն չունեն MDS- ի համար։ Անցյալում քիմիական բուժման ենթարկված մարդիկ կարող են օգտվել հետագա քննություններից և արյան թեստերից։
MDS- ով մարդիկ հաճախ ունենում են կարմիր արյան ցածր մակարդակներ։ Նրանք կարող են նաև բավարար սպիտակ արյան բջիջներ և թրոմբոցիտներ չունենալ։
Որոշ տեսակի ՄԴՍ-ներ ներառում են բլաստների առկայությունը կամ արյան մեջ անմատչելի արյան բջիջները։
Արյան թեստերը կարող են հայտնաբերել, եթե ձեր արյունը որևէ աննորմալություն ունի։ Սակայն, դուք պետք է հանձնեք նաև ոսկրածուծի բիոպսիա, որպեսզի հաստատեք MDS ախտորոշումը։
Մեղոպոլիֆերատիվ խանգարումները
Մեղոպոլիֆերատիվ խանգարումները առաջացնում են արյան բջիջների (թրոմբոցիտներ, սպիտակ արյան բջիջներ և կարմիր արյան բջիջներ) `ոսկրածուծի մեջ անբավարար աճի:Տեսակը կախված է ձեր օրգանիզմի գերակշռող բջիջներից։ Այն  հիմնականում ազդում է արյան բջիջների մեկ տեսակի վրա,  բայց երբեմն կարող է ներգրավել նաև երկու կամ ավելի բջիջներ։
Տեսակները
Մեղոպոլիֆերատիվ խանգարումները ներառում են.
Մեղրոլիֆրակցիոն խանգարումների կանխատեսում
Կանխատեսումը կախված է հետևյալից՝